Diari Oficial de la Generalitat Valenciana


Sumari del DOGV 4517, del 09-06-2003 (2003/6655)

ORDE de 29 de maig de 2003, de la Conselleria d'Agricultura, Pesca i Alimentació, per la qual es modifica l'import global màxim, per a l'exercici 2003, de les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4517

Data del DOGV
:   09-06-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/6655


Data del document
:   29-05-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * indústria agrària
    * comercialització
    * transformació alimentària
    * indústria pesquera
    * FEOGA
    * IFOP
    * silvicultura
    * indústria alimentària
    * ajuda a l'agricultura
    * ajuda pública

ORDE de 29 de maig de 2003, de la Conselleria d'Agricultura, Pesca i Alimentació, per la qual es modifica l'import global màxim, per a l'exercici 2003, de les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació. [2003/X6655]
  
En l'article 5 de l'Orde de 12 de març de 2001, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació (DOGV núm. 3966, de 26.03.2001), modificada per mitjà de l'Orde de 14 de novembre de 2002 (DOGV núm. 4390, de 02.12.2002), s'establix l'import, per a l'exercici 2001, de les ajudes estructurals del FEOGA. En l'Orde de 8 d'abril de 2003 es van establir els imports globals màxims que financen en l'exercici pressupostari actual estes ajudes. S'ha produït un increment del crèdit disponible en el capítol VII del programa 714.30, ?Industrialització i comercialització agrària?, en la línia pressupostària T1907.
  
D'acord amb l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, en el qual s'exigix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina.
  
Per les raons exposades, en l'exercici de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Article únic
  
L'import global màxim en l'exercici 2003 per a les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació (DOGV núm. 3966, de 26.03.2001) quedarà fixat, en l'apartat d'ajudes estructurals del FEOGA, en 9.538.800 euros. Línia codi comptable T1907, amb el finançament següent:
  
Feoga Orientació: 7.154.100 euros
  
Ministeri d'Agricultura, Pesca i Alimentació: 1.659.751 euros
  
Generalitat Valenciana: 724.949 euros
  
Mantenen la vigència els altres aspectes que es regulen en l'orde de referència indicada.
  
DISPOSICIÓ FINAL
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 29 de maig de 2003
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ